CELEX: 62019TA0129
Language: sl
Date: 2022-03-23 00:00:00
Title: Zadeva T-129/19 RENV: Sodba Splošnega sodišča z dne 23. marca 2022 – Necci/Komisija (Javni uslužbenci – Pogodbeni uslužbenci – Socialna varnost – Skupni sistem zdravstvenega zavarovanja – Zavrnitev prošnje za vključitev zaradi prenosa pokojninskih pravic – Pogoj v zvezi s trajanjem zaposlitve nad tri leta – Člen 95 Pogojev za zaposlitev drugih uslužbencev Evropske unije – Člen 34(1) Listine o temeljnih pravicah – Člen 45 PDEU)

23.5.2022   
            
            
               SL
            
            
               Uradni list Evropske unije
            
            
               C 207/33
            
         
      Sodba Splošnega sodišča z dne 23. marca 2022 – Necci/Komisija
      (Zadeva T-129/19 RENV) (1)
      
      (Javni uslužbenci - Pogodbeni uslužbenci - Socialna varnost - Skupni sistem zdravstvenega zavarovanja - Zavrnitev prošnje za vključitev zaradi prenosa pokojninskih pravic - Pogoj v zvezi s trajanjem zaposlitve nad tri leta - Člen 95 Pogojev za zaposlitev drugih uslužbencev Evropske unije - Člen 34(1) Listine o temeljnih pravicah - Člen 45 PDEU)
      (2022/C 207/43)
      Jezik postopka: francoščina
      
         Stranke
      
      
         Tožeča stranka: Claudio Necci (Bruselj, Belgija) (zastopnik: S. Orlandi, odvetnik)
      
         Tožena stranka: Evropska komisija (zastopnika: B. Mongin in T. Bohr, agenta)
      
         Intervenienta v podporo tožene stranke: Evropski parlament (zastopnika: J. Van Pottelberge in I. Terwinghe, agenta), Svet Evropske unije (zastopnika: M. Bauer in M. Alver, agenta)
      
         Predmet
      
      Tožeča stranka s tožbo na podlagi člena 270 PDEU predlaga razglasitev ničnosti odločbe Evropske komisije z dne 18. aprila 2018, s katero je ta z molkom zavrnila njeno prošnjo za vključitev v skupni sistem zdravstvenega zavarovanja v institucijah Evropske unije (JSIS/RCAM), vloženo 18. decembra 2017.
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  Evropska komisija nosi svoje stroške in stroške Claudia Neccija v zvezi s pritožbenim postopkom pred Sodiščem v zadevi C-202/20 P.
               
            
                  3.
               
               
                  C. Necci se naloži plačilo stroškov postopka v okviru vrnjene zadeve pred Splošnim sodiščem (zadeva T-129/19 RENV) in prvotnega postopka pred Splošnim sodiščem v zadevi T-129/19.
               
            
                  4.
               
               
                  Evropski parlament in Svet Evropske unije nosita svoje stroške v zvezi z zadevo T-129/19 in tega postopka po vrnitvi zadeve.
               
            
         (1)  UL C 155, 6.5.2019.